《扶醉怯春寒•春晓》
清代·沈谦

花晓玉帘，红莺声百转，偏相混。睡眼瞢腾，见向壁灯初烬。

强扶馀醉怯春寒，奈又是、东风几阵。心头闷。将宝枕推斜，绣衾压损。

记得绸缪初印。别易会何难，真如转眼韶光尽。验取瑶簪，怎上有通长璺。

春来倒喜梦糊涂，全不是、旧时帮衬。难思忖。待得见他时，将他细问。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。